Nordjyllands Politi efterlyser fortsat den 71-årige kvinde, som har været forsvundet fra sin bopæl i Hirtshals siden lørdag.

Opdatering 21. juli klokken 13.02: Kvinden er fundet i live. Navn og billede er derfor fjernet fra denne artikel. Den 71-årige kvinde er sidst set på Hjørring Station klokken 12.50 lørdag. Politiet har overvågningsvideo, og kan konstatere at kvinden på det tidspunk stadig bar den grønne fleecejakke, som signalementet beskriver. Hvor kvinden er taget hen efterfølgende, ved man ikke. Derfor opfordrer politiet til, at man ringer på 114, hvis man muligvis har set hende i toget på vej mod Frederikshavn eller Brønderslev, og de opfordrer også borgere i Hjørring til at holde ekstra øje. - Vi håber, at folk i Hjørring vil tjekke deres haver, udhuse, baggårde, skakter og opgange for at se, om hun er der, siger vagtchef ved Nordjyllands Politi, Torben Larsen. Den 71-årige forsvandt fra hjemmet i Margretheparken i lørdags. Hun lider af demens. Søger med hundepatruljer Kvinden har været efterlyst siden søndag, hvor familie og venner ikke havde hørt fra hende i mere end et døgn. - Lige nu leder vi koncentreret omkring Hjørring også med hundepatruljer, og vi er ved at gennemgå videoovervågning for at finde ud af, hvilken retning, hun kan været taget i, siger vagtchefen. Hvis man har oplysninger i sagen, bedes man kontakte Nordjyllands Politi på telefonnummer 114.